b'\n_START_ARTICLE_\nNicola Abbagnano\n_START_PARAGRAPH_\nNicola Abbagnano [nik\'oola abbanj\'aano] (15. juuli 1901 Salerno \xe2\x80\x93 9. september 1990 Milano) oli itaalia eksistentsialistlik filosoof.\n_START_SECTION_\nElulugu\n_START_PARAGRAPH_\nTa oli Antonio Alotta \xc3\xb5pilane._NEWLINE_Alates 1936. aastast oli ta Torino \xc3\x9clikooli professor.\n_START_SECTION_\nEksistentsialism\n_START_PARAGRAPH_\nAbbagnani arendas v\xc3\xa4lja eksistentsialismi algup\xc3\xa4rase versiooni._NEWLINE_Abbagnano j\xc3\xa4rgi on eksistents olemise otsing. Eksistentsiaalsed otsused on katse leida olevikus mineviku ja tuleviku \xc3\xbchtsust._NEWLINE_Abbagnano j\xc3\xa4rgi on k\xc3\xb5ik senised eksistentsialismi vormid "negatiivse eksistentsialismi" variandid: v\xc3\xb5imalikkuse asemel on neis v\xc3\xb5imatus v\xc3\xb5i siis potentsiaalsus, mis on determineeritavus. Selle asemele pakub ta transtsendentaalsel v\xc3\xb5imalikkusel p\xc3\xb5hineva "positiivse eksistentsialismi". Eksistents ei vaja mingit piiritlevat "horisonti", sest eksistents on iseenda horisont, iseenda olemisv\xc3\xb5imalikkus. Eksistents avaldub kohustuses (impegno), otsuses (decisione), valikus (scelta) ja ustavuses (fedelt\xc3\xa0), mis on eksistentsiaalsed, mittesubjektiivsed moodused. Eksistents on nende mooduste \xc3\xbchtsus. Eksistents on "transtsendentne". Eksistents on Abbagnano j\xc3\xa4rgi p\xc3\xbcsiv suhe olemisega, nii et eksistentsiaalsed aktid transtsendeerivad olemisse. Seet\xc3\xb5ttu on eksistents "reaalne", mitte abstraktne.\n_START_SECTION_\nFilosoofia ajalugu\n_START_PARAGRAPH_\nAbbagnano on uurinud keskaja, renessansi ja uusaja filosoofiat ning andnud v\xc3\xa4lja filosoofia s\xc3\xb5nastiku.'